Document ID: 31997D0010

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1996 για την τροποποίηση της απόφασης 79/542/ΕΟΚ του Συμβουλίου και των αποφάσεων της Επιτροπής 92/160/ΕΟΚ, 92/260/ΕΟΚ και 93/197/ΕΟΚ σχετικά με την προσωρινή αποδοχή και τις εισαγωγές στην Κοινότητα εγγεγραμμένων σε μητρώα ίππων από τη Νότια Αφρική (Κείμενο που παρουσιάζει ενδιαφέρον για τον ΕΟΧ) (97/10/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12 παράγραφος 2, το άρθρο 13 παράγραφος 2, και τα άρθρα 14, 15, 16 και 19 στοιχείο i),
Εκτιμώντας:
ότι η Νότια Αφρική περιλαμβάνεται στο μέρος 1 του παραρτήματος της απόφασης 79/542/ΕΟΚ του Συμβουλίου (2) που θεσπίζει τον κατάλογο των τρίτων χωρών από τις οποίες τα κράτη μέλη επιτρέπουν εισαγωγές βοοειδών, χοιροειδών, ιπποειδών, αιγοπροβάτων, νωπού κρέατος και προϊόντων κρέατος, όπως τροποποιήθηκε τελευταία από την απόφαση 95/624/ΕΚ (3) της Επιτροπής 7 ότι, ωστόσο, επί του παρόντος, αναστέλλεται η εισαγωγή ιπποειδών από τη Νότια Αφρική 7
ότι, βάσει της απόφασης 92/160/ΕΟΚ της Επιτροπής (4), όπως τροποποιήθηκε τελευταία από την απόφαση 92/536/ΕΟΚ της Επιτροπής (5), θεσπίστηκε η διάκριση σε περιφέρειες ορισμένων τρίτων χωρών για τις εισαγωγές ιπποειδών 7
ότι, βάσει της απόφασης 92/260/ΕΟΚ της Επιτροπής (6), όπως τροποποιήθηκε τελευταία από την απόφαση 96/279/ΕΚ της Επιτροπής (7), θεσπίστηκαν οι υγειονομικοί όροι και η κτηνιατρική πιστοποίηση για την προσωρινή αποδοχή εγγεγραμμένων σε μητρώα ίππων 7
ότι, βάσει της απόφασης 93/197/ΕΟΚ της Επιτροπής (8), όπως τροποποιήθηκε τελευταία από την απόφαση 96/279/ΕΚ της Επιτροπής, θεσπίστηκαν οι υγειονομικοί όροι και η κτηνιατρική πιστοποίηση για εισαγωγές εγγεγραμμένων σε μητρώα ιπποειδών για αναπαραγωγή και κρεατοπαραγωγή 7
ότι, μετά από μια αποστολή κτηνιατρικής επιθεώρησης της Επιτροπής στη Νότια Αφρική, η κατάσταση όσον αφορά την υγεία των ζώων φαίνεται να βρίσκεται υπό τον ικανοποιητικό έλεγχο καλώς διαρθρωμένων και οργανωμένων κτηνιατρικών υπηρεσιών 7
ότι η αφρικανική πανώλη των ίππων ενδημεί σε ορισμένα μέρη της Νότιας Αφρικής 7 ότι, ωστόσο, η χερσόνησος της επαρχίας Cape είναι απαλλαγμένη από την αφρικανική πανώλη των ίππων για περίοδο πλέον των πέντε ετών, και δεν έχει διεξαχθεί συστηματικός εμβολιασμός κατά της αφρικανικής πανώλης των ίππων κατά τη διάρκεια των τελευταίων δώδεκα μηνών 7
ότι διενεργήθηκε οροεπιδημιολογική παρακολούθηση για την αφρικανική πανώλη των ίππων με ικανοποιητικά αποτελέσματα σε όλους τους ίππους και σε αντιπροσωπευτικά δείγματα άλλων ιπποειδών στην προτεινόμενη απαλλαγμένη από την αφρικανική πανώλη των ίππων περιοχή και σε τυχαία δείγματα ίππων στην προτεινόμενη ζώνη επιτήρησης και προστασίας στο δυτικό τμήμα της επαρχίας Cape, προκειμένου να καθοριστεί η ορολογική κατάσταση του διαμένοντος πληθυσμού των ιπποειδών σε σχέση με τα αντισώματα κατά της αφρικανικής πανώλης των ίππων και της εγκεφάλωσης των ίππων 7
ότι η νόσος τους δουρίνης ενδημεί σε ορισμένα μέρη της Νότιας Αφρικής 7 ότι, ωστόσο, το νοτιοδυτικό τμήμα της επαρχίας του Cape είναι απαλλαγμένο από δουρίνη για περίοδο πλέον των έξι μηνών 7 ότι η Νότια Αφρική είναι επισήμως απαλλαγμένη από μάλι (glanders), εγκεφαλομυελίτιδα των ιπποειδών όλων των τύπων, λοιμώδη αναιμία των ιπποειδών και φυσαλλιδώδη στοματίτιδα για περίοδο πλέον των έξι μηνών 7
ότι οι κτηνιατρικές αρχές της Νότιας Αφρικής εγγυήθηκαν την ανακοίνωση εντός 24 ωρών με τέλεφαξ, τηλεγράφημα ή τέλεξ προς την Επιτροπή και τα κράτη μέλη, επιβεβαίωσης οποιασδήποτε μολυσματικής ή λοιμώδους νόσου σε ιπποειδή που αναφέρονται στο παράρτημα Α της οδηγίας 90/426/ΕΟΚ του Συμβουλίου και οποιασδήποτε αλλαγής σχετικά με τον εμβολιασμό και, εντός ευθέτου χρόνου, σχετικά με την πολιτική εισαγωγών όσον αφορά τα ιπποειδή 7
ότι οι κτηνιατρικές αρχές της Νότιας Αφρικής παρέσχαν ορισμένες εγγυήσεις όσον αφορά εγγεγραμμένους σε μητρώα ίππους που προορίζονται για προσωρινή αποδοχή ή οριστική εισαγωγή στην Κοινότητα 7
ότι οι υγειονομικοί όροι πρέπει να θεσπισθούν σύμφωνα με την κατάσταση της υγείας των ζώων στην εν λόγω χώρα 7 ότι, λόγω αναγκαίων προϋποθέσεων που αφορούν τον έλεγχο της διακίνησης και της απομόνωσης στη Νότια Αφρική, η παρούσα περίπτωση αφορά αποκλειστικά την προσωρινή αποδοχή και τις εισαγωγές εγγεγραμμένων σε μητρώα ίππων 7
ότι η απόφαση της Επιτροπής 79/542/ΕΟΚ και οι αποφάσεις 92/160/ΕΟΚ, 92/260/ΕΟΚ και 93/197/ΕΟΚ πρέπει να τροποποιηθούν αντίστοιχα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι συμπληρωματικές εγγυήσεις στο παράρτημα Ι ισχύουν για τη διάκριση σε περιφέρειες της Νότιας Αφρικής όσον αφορά την προσωρινή αποδοχή και τις εισαγωγές στην Κοινότητα εγγεγραμμένων σε μητρώα ίππων.
Άρθρο 2
Στο μέρος 1 του παραρτήματος της απόφασης 79/542/ΕΟΚ στη στήλη «ζώντα ζώα» υπό την επικεφαλίδα «ειδικές παρατηρήσεις», η υποσημείωση «(6)» σχετικά με τη Νότια Αφρική αντικαθίσταται με τον αριθμό «(5)».
Άρθρο 3
Το παράρτημα της απόφασης 92/160/ΕΟΚ τροποποιείται ως εξής:
1. Προστίθενται οι ακόλουθες λέξεις:
«Νότια Αφρική (3):
Η μητροπολιτική περιοχή του Cape Town ορίζεται ως εξής:
ΘΕΣΗ ΠΗΝΑΚΑ
»2. Προστίθεται η αντίστοιχη υποσημείωση (3):
«(3) Επιτρέπεται μόνον προσωρινή αποδοχή και οριστικές εισαγωγές στην Κοινότητα εγγεγραμμένων σε μητρώα ίππων.»
Άρθρο 4
Η απόφαση 92/260/ΕΟΚ τροποποιείται ως εξής:
1. Προστίθενται οι ακόλουθες λέξεις στο παράρτημα Ι:
«Ομάδα ΣΤ
Νότια Αφρική (1).»
2. Στο παράρτημα ΙΙ προστίθεται το ακόλουθο σημείο:
α) «ΣΤ. Υγειονομικό πιστοποιητικό για προσωρινή αποδοχή εγγεγραμμένων σε μητρώα ίππων από τρίτες χώρες ειδικά για την ομάδα ΣΤ.»
β) Παράρτημα ΙΙ της παρούσας απόφασης.
Άρθρο 5
Η απόφαση 93/197/ΕΟΚ τροποποιείται ως εξής:
1. Προστίθενται οι ακόλουθες λέξεις στο παράρτημα Ι:
«Ομάδα ΣΤ
Νότια Αφρική (1).»
2. Στο παράρτημα ΙΙ προστίθεται το ακόλουθο σημείο:
α) «ΣΤ. Υγειονομικό πιστοποιητικό για εισαγωγές εγγεγραμμένων σε μητρώα ίπποειδών και ιπποειδών για αναπαραγωγή και κρεατοπαραγωγή από τρίτες χώρες , ειδικά για την ομάδα ΣΤ.»
β) Παράρτημα ΙΙ της παρούσας απόφασης.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 12 Δεκεμβρίου 1996.

Labels: 0
3
18
6